Imtella' Marzu 29, 2021 Ħames persuni weġġgħu serjament u 15 oħra sofrew ġrieħi ħfief hekk kif nirien qawwija ħakmu waħda mill-ikbar raffineriji taż-żejt fl-Indoneżja. In-nirien inferrxu wara splużjoni fir-raffinerija ta' Ballongan li tinsab f'West Java u hija mmexxija mill-kumpanija statali Pertavina. Għalkemm ir-raġuni għall-isplużjoni għad ma ħarġitx uffiċjalment kelliem għall-kumpanija qal li dan aktarx li beda waqt maltempata bis-sajjetti.